Document ID: /roh_data/filtered/swiss_laws_in_ROHinterleaved.jsonl.gz/18395

This text was translated from DE into Rumantsch Grischun.

Das Gesuch um unentgeltliche Rechtspflege kann vor oder nach Eintritt der Rechtshängigkeit gestellt werden. Die gesuchstellende Person hat ihre Einkommens- und Vermögensverhältnisse darzulegen und sich zur Sache sowie über ihre Beweismittel zu äussern. Sie kann die Person der gewünschten Rechtsbeiständin oder des gewünschten Rechtsbeistands im Gesuch bezeichnen. Das Gericht entscheidet über das Gesuch im summarischen Verfahren. Die Gegenpartei kann angehört werden. Sie ist immer anzuhören, wenn die unentgeltliche Rechtspflege die Leistung der Sicherheit für die Parteientschädigung umfassen soll. Die unentgeltliche Rechtspflege kann ausnahmsweise rückwirkend bewilligt werden. Im Rechtsmittelverfahren ist die unentgeltliche Rechtspflege neu zu beantragen. Ausser bei Bös- oder Mutwilligkeit werden im Verfahren um die unentgeltliche Rechtspflege keine Gerichtskosten erhoben.

La dumonda da giurisdicziun gratuita po vegnir fatga avant u suenter l’entrada da la litispendenza. Il petent sto infurmar davart sias entradas e facultads e s’exprimer tant davart la chaussa sco er davart sias cumprovas. En la dumonda po el designar il num da l’assistent giuridic giavischà. La dretgira decida davart la dumonda en ina procedura summarica. La cuntrapartida po vegnir tadlada. Ella sto adina vegnir tadlada, sche la giurisdicziun gratuita duai cumpigliar la prestaziun da la segirezza per l’indemnisaziun da la partida. Excepziunalmain po la giurisdicziun gratuita vegnir concedida retroactivamain. En la procedura da meds legals sto la giurisdicziun gratuita vegnir dumandada da nov. Cun excepziun da mala fai e da levsenn na vegnan incassads nagins custs da dretgira en la procedura da giurisdicziun gratuita.